Sports Minister Rajyavardhan Singh Rathore promises support to Savita Punia
గోల్ కీపర్ తొమ్మిదేళ్ల పోరాటం ఫలించింది
భారత మహిళల హాకీ జట్టు గోల్ కీపర్ సవిత పునియా తొమ్మిదేళ్ల పోరాటం ఫలించింది. ఆమెకి అన్నివిధాల సాయం అందిస్తామని కేంద్ర క్రీడల
TNN | Updated:
Nov 9, 2017, 12:27PM IST
భారత మహిళల హాకీ జట్టు గోల్ కీపర్ సవిత పునియా తొమ్మిదేళ్ల పోరాటం ఫలించింది. ఆమెకి అన్నివిధాల సాయం అందిస్తామని కేంద్ర క్రీడల మంత్రి రాజ్యవర్ధన్ సింగ్ రాథోడ్ తాజాగా స్పష్టం చేశారు. దాదాపు 13 ఏళ్ల తర్వాత భారత మహిళా హాకీ జట్టు ఇటీవల ఆసియా కప్&zwnj;&zwnj; విజేతగా నిలవడంలో సవిత క్రియాశీలక పాత్ర పోషించింది. కానీ.. కేంద్రం, హరియాణా ప్రభుత్వం నుంచి ఇప్పటివరకు తనకు ఎలాంటి సాయం అందలేదని సవిత ఆవేదన వ్యక్తం చేయడంపై క్రీడల మంత్రి స్పందించారు.
&lsquo;హాకీ ప్రాక్టీస్, మ్యాచ్&zwnj;ల షెడ్యూల్ కారణంగా నేను ప్రత్యేకంగా ఎలాంటి ఉద్యోగం చేయలేకపోతున్నాను. దీంతో ఆర్థికంగా చాలా ఇబ్బందులు ఉన్నాయి. ఉద్యోగం ఇస్తామని గతంలో హరియాణా ప్రభుత్వం చెప్పింది. కానీ.. పతకాలు తెస్తేనే అనే మెలిక పెట్టింది. తాజాగా ఆసియా కప్&zwnj; గెలిచిన జట్టులో నేను గోల్ కీపర్&zwnj;ని. కనీసం ఇకనైనా ప్రభుత్వం స్పందిస్తుందేమో చూడాలి&rsquo; అని సవిత ఇటీవల మీడియా ముందు ఆవేదన వ్యక్తం చేసింది. దీనిపై రాజ్యవర్ధన్ సింగ్ రాథోడ్ స్పందించారు. &lsquo;గోల్&zwnj; కీపర్ సవిత వివరాలను సేకరించమని సంబంధిత అధికారులను ఇప్పటికే ఆదేశించాను. తప్పకుండా ఆమెకి అన్నివిధాల సాయం చేస్తాం&rsquo; అని మంత్రి వివరించారు.